b'\n_START_ARTICLE_\nPlaskang Erlenmeyer\n_START_PARAGRAPH_\nAng plaskang Erlenmeyer o praskong konikal ay isang uri ng plaska o prasko na may puwitan o ilalim na bahaging kahugis ng apa at may isang maiksing leeg. Inimbento ito ng Alemang kimikong si Emil Erlenmeyer noong 1861. Ginagamit ito sa mga laboratoryo bilang sisidlan ng mga kimikal o upang painitin o pakuluan ang mga likido. Ginagamit din ito sa titrasyon.'